CELEX: 32019D0792
Language: da
Date: 2019-05-13 00:00:00
Title: Rådets afgørelse (EU) 2019/792 af 13. maj 2019 om overdragelse til Europa-Kommissionen — Kontoret for Forvaltning og Fastsættelse af Individuelle Rettigheder (PMO) — af udøvelsen af visse beføjelser, som er tildelt ansættelsesmyndigheden og den myndighed, der kan indgå ansættelseskontrakter

17.5.2019   
               
               
                  DA
               
               
                  Den Europæiske Unions Tidende
               
               
                  L 129/3
               
            
         RÅDETS AFGØRELSE (EU) 2019/792
         af 13. maj 2019
         om overdragelse til Europa-Kommissionen — Kontoret for Forvaltning og Fastsættelse af Individuelle Rettigheder (PMO) — af udøvelsen af visse beføjelser, som er tildelt ansættelsesmyndigheden og den myndighed, der kan indgå ansættelseskontrakter
         RÅDET FOR DEN EUROPÆISKE UNION HAR —
         under henvisning til vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union, fastsat ved Rådets forordning (EØF, Euratom, EKSF) nr. 259/68 (1), særlig disse vedtægters artikel 2, stk. 2, og disse ansættelsesvilkårs artikel 6,
         under henvisning til Rådets afgørelse (EU) 2017/262 af 6. februar 2017 om fastsættelse af ansættelsesmyndigheden og den myndighed, der kan indgå ansættelseskontrakter, for Generalsekretariatet for Rådet og om ophævelse af afgørelse 2013/811/EU (2), og
         ud fra følgende betragtninger:
         
                     (1)
                  
                  
                     Europa-Kommissionens Kontor for Forvaltning og Fastsættelse af Individuelle Rettigheder (PMO) er ansvarligt for forvaltning og udbetaling af individuelle finansielle rettigheder for personalet i Europa-Kommissionen og — som følge af aftaler på tjenesteenhedsplan — visse andre EU-institutioner og -organer. For så vidt angår personalet i Generalsekretariatet for Rådet (GSR) er PMO ansvarligt for forvaltning og udbetaling af pensionsrettigheder og sygeforsikringsydelser. På disse områder udøver PMO de beføjelser, som ansættelsesmyndigheden og den myndighed, der kan indgå ansættelseskontrakter, har, bortset fra angående håndteringen af individuelle klager vedrørende sygeforsikringsydelser. PMO leverer også et stigende antal andre tjenester og stiller sine IT-værktøjer til rådighed for GSR.
                  
               
                     (2)
                  
                  
                     Et enkelt specialiseret organs forvaltning af individuelle rettigheder har vist sig mere effektiv og omkostningseffektiv. Det tillader en ensartet anvendelse af vedtægten for tjenestemænd i Den Europæiske Union (»vedtægten«) og ansættelsesvilkårene for de øvrige ansatte i Den Europæiske Union (»ansættelsesvilkårene«) overalt i institutionerne og sikrer således ligebehandling og fremmer retssikkerhed for EU-tjenestemænd. Det giver også mulighed for yderligere administrativ forenkling og interinstitutionelt samarbejde.
                  
               
                     (3)
                  
                  
                     I denne forbindelse skal GSR og PMO undertegne en aftale på tjenesteenhedsplan (»SLA«), der udvider omfanget af tjenester, som PMO yder til forvaltning og udbetaling af personalets individuelle økonomiske rettigheder gennem Sysper — et IT-værktøj til forvaltning af menneskelige ressourcer. For at give mulighed for at aftalen kan fungere korrekt, bør udøvelsen af relevante beføjelser, som er tildelt ansættelsesmyndigheden og den myndighed, der kan indgå ansættelseskontrakter om GSR-personale, overdrages til Europa-Kommissionen (PMO). Eftersom den nye SLA erstatter en tidligere aftale på tjenesteenhedsplan om pensionsrettigheder, arbejdsløshedsunderstøttelse og andre rettigheder efter udtræden af tjenesten, bør PMO's beføjelser på dette område desuden bekræftes.
                  
               
                     (4)
                  
                  
                     I den indledende overgangsperiode efter overgangen til Sysper bør ansættelsesmyndigheden og den myndighed, der kan indgå ansættelseskontakter for Rådet, kunne udøve beføjelserne i forhold til GSR-personale i tilfælde, hvor en mulig forskellig fortolkning af reglerne om individuelle rettigheder anvendt af PMO sammenlignet med den fortolkning, der blev anvendt i GSR inden overgangen til Sysper, kan have skadelige virkninger for GSR-personalet —
                  
               VEDTAGET DENNE AFGØRELSE:
         
            Artikel 1
            
               1.   Uden at det berører denne artikels stk. 2, overdrages udøvelsen af de beføjelser, som ved personalevedtægten er tildelt ansættelsesmyndigheden og ved ansættelsesvilkårene er tildelt den myndighed, der kan indgå ansættelseskontrakter, med hensyn til GSR-personalet til Europa-Kommissionen — Kontoret for Forvaltning og Fastsættelse af Individuelle Rettigheder (PMO) — i forbindelse med anvendelsen af følgende:
               
                           a)
                        
                        
                           vedrørende individuelle rettigheder:
                           
                                       —
                                    
                                    
                                       artikel 67-69, 71, 74 og 75 i vedtægten og artikel 1-13 og 17 i bilag VII til vedtægten
                                    
                                 
                                       —
                                    
                                    
                                       artikel 19-27, 29, 92, 93, 94 og 97 i ansættelsesvilkårene
                                    
                                 
                     
                           b)
                        
                        
                           vedrørende pensionsordningen og andre rettigheder efter udtræden af tjenesten:
                           
                                       —
                                    
                                    
                                       artikel 70 og 77, artikel 78, stk. 2, 3 og 4, og artikel 79, 80, 81, 81a og 82 i vedtægten, bilag IV til vedtægten, artikel 4 i bilag IVa til vedtægten, artikel 2-12, artikel 13, stk. 1, artikel 14, stk. 1 og 3, og artikel 17-34 og 40-44 i bilag VIII til vedtægten og artikel 20-28 i bilag XIII til vedtægten
                                    
                                 
                                       —
                                    
                                    
                                       artikel 31, artikel 33, stk. 1, artikel 34-40 og 43, artikel 44, stk. 1, artikel 99 og 101, artikel 102, stk. 2, og artikel 103-110 og 113-116 i ansættelsesvilkårene
                                    
                                 
                     
                           c)
                        
                        
                           vedrørende arbejdsløshedsunderstøttelse: artikel 28a og 96 i ansættelsesvilkårene
                        
                     
                           d)
                        
                        
                           vedrørende tilbagesøgning af fejlagtigt udbetalte beløb i henhold til de bestemmelser, der er nævnt i dette stykkes litra a)-c):
                           
                                       —
                                    
                                    
                                       artikel 85 i vedtægten og artikel 46 i bilag VIII til vedtægten
                                    
                                 
                                       —
                                    
                                    
                                       artikel 44, stk. 2, artikel 45, artikel 114, stk. 2, og artikel 116 i ansættelsesvilkårene.
                                    
                                 
                     
            
               2.   Indtil den 31. december 2021 underretter PMO ansættelsesmyndigheden eller den myndighed, der kan indgå kontrakter for Rådet, om enhver klage, der er modtaget i henhold til vedtægtens artikel 90, stk. 2, eller ansættelsesvilkårenes artikel 46 og 117, mod en afgørelse vedrørende en ansat i GSR truffet i henhold til nærværende artikels stk. 1, litra a), og giver oplysninger om sit påtænkte svar. Hvis ansættelsesmyndigheden eller den myndighed, der kan indgå kontrakter for Rådet, i et individuelt tilfælde anmoder herom, afstår PMO fra at udøve de i henhold til nærværende artikels stk. 1 delegerede beføjelser, og ansættelsesmyndigheden eller den myndighed, der kan indgå kontrakter for Rådet, udøver sine beføjelser i et sådant tilfælde.
            
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 13. maj 2019.
            
               
                  På Rådets vegne
               
               F. MOGHERINI
               
                  Formand
               
            
         
         
            (1)  EFT L 56 af 4.3.1968, s. 1.
         
            (2)  EUT L 39 af 16.2.2017, s. 4.